section_heading: Korisničko sučelje i radna površina
paragraph_text: left|thumb|Funkcija "Pregled zadataka" je nova funkcija u sustavu Windows 10. Dozvoljava upravljanje virtualnim radnim površinama. Novi virtualni sustav radnih površina je također dodan pod imenom "Task View" (hr. Pregled zadataka). Klikom na gumb za Task View na traci zadataka ili povlačenjem prsta s lijeve strane zaslona, prikazuju se sve otvorene aplikacije i dozvoljava korisnicima da se prebace na koju god aplikaciju žele ili da se prebace na drugu virtualnu radnu površinu. Moderne aplikacije, koje su se prije mogle samo otvarati preko cijelog zaslona, se sada mogu pokrenuti u zasebnom prozoru na radnoj površini ili preko cijelog zaslona. Programski prozori se sada mogu stavljati na kvadrante zaslona, pomjeranjem istoimenih prozora u neki kut zaslona. Kada je prozor postavljen s jedne strane zaslona, na drugoj strani zaslona se od korisnika traži da odabere drugi prozor da popuni to mjesto.